Medden akk susmen. Zizi imuqel akka d wakka, ikemmel awal : “Akken ad yuɣal wayen i ddren yimezwura nneɣ d taftilt , ad aɣ-tmel abrid , ad neğğ taẓebbujt ad tbedd deg umkan-is d tanagit ɣef wayen yessemlalen At Meqqran d Wat Sliman ; ad tt-id afen wid i d-iteddun am wakken i tt-id-nufa nekkni.” Yekfa awal Zizi, yezwi acḍaḍ n ubernus-is , yeqqim . Tuɣal-d tsusmi. Di taẓayt n tsusmi-nni, yenṭeq-d εemmi Meqqran , d amɣar n taddart : “Ɣef wakken i yi-yenna jeddi , zik , asmi imezwura nneɣ zdin , ṭṭfen aεekkaz ula i